kardosdrur/scandi-wiki huggingface dataset:
Victor Deguise

Generalløjtnant Victor Deguise (født 22. december 1855 i Liège, død 18. marts 1925 i Ixelles) var en Belgisk general, som havde ansvaret for forsvaret af Antwerpen under 1. Verdenskrig.

Karriere 
Deguise gik ind i den belgiske hær i 1874 som løjtnant i ingeniørtropperne. I 1888 blev han udpeget til professor i fæstningsbyggeri ved det kongelige belgiske militærakademi. Mellem 1909 og 1911 var han chef for ingeniørtropperne i Bruxelles. Mellem 1911 og 1914 var han direktør for 3. direktør for 3. militærdistrikt i Belgien med ansvar for befæstninger.

1. Verdenskrig 
Efter udbruddet af 1. verdenskrig var han militærguvernør i den vigtige by Antwerpen, som på dette tidspunkt var den 3. største havneby i Verden. Efter det tyske angreb på Belgien den 4. august 1914 fik han af kong Albert 1. af Belgien - den øverstkommanderende for hæren - ordre til at holde Antwerpen med alle midler.

Den belgiske hær trak sig tilbage til den nationale skanse den 20. august 1914, hvorfra den foretog to udfald ud af Antwerpen for at tvinge den tyske hær til at ansætte flere tropper til belejringen og for at genere fjendens kommunikationslinjer under slaget ved Marne. Den egentlige belejring af Antwerpen begyndte den 28. september, der der efter belejringen af Maubeuge var svært belejringsskyts til rådighed. Det lykkedes Deguise at modstå beslutsomme tyske angreb indtil begyndelsen af oktober, og muliggjorde således at betydelige belgiske og britiske styrke kunne undslippe til Nieuwpoort. Men da de svære tyske belejringskanoner (såsom Dicke Bertha) gjorde hans stilling umulig at holde, blev han tvunget til at overgive byen den 10. oktober 1914. Det lykkedes ham at undslippe til det ligeledes neutrale Holland, sammen med mange af sine tropper, hvor han var interneret indtil krigens slutning.

Henvisninger 

Generaler fra Belgien
Belgiens militære personel i 1. verdenskrig
Firestone Tire and Rubber Company

Firestone Tire and Rubber Company er en amerikansk virksomhed med hovedsæde i Akron, Ohio. Virksomhedens hovedprodukt er dæk til primært biler. Virksomheden blev grundlagt i 1900 af Harvey Samuel Firestone.

I 1988 overtog japanske Bridgestone virksomheden, efter at Firestone i flere år havde været i økonomiske problemer.

Eksterne henvisninger 

 Firestones officielle hjemmeside 

Etableret i 1900
Fremstillingsvirksomheder fra USA
Dækproducenter
Ohio
Circuit Gilles Villeneuve

Circuit Gilles Villeneuve er et motorsportsanlæg beliggende i Montreal, Quebec, Canada. Siden banens åbning i 1978, har den hvert år med få undtagelser, lagt asfalt til Canadas Grand Prix i Formel 1-serien.

12. juni 1982 blev banen opkaldt efter den netop afdøde canadiske racerkører Gilles Villeneuve, hvor den inden hed Île Notre-Dame Circuit.

Historie 
Banen blev i 1978 opført på den kunstige ø Île Notre-Dame. Noget af den 4,361 kilometer lange strækning er en gadebane, hvor der normalt er offentlig adgang.

Referencer

Eksterne henvisninger 

 Circuit Gilles Villeneuves officielle hjemmeside

Formel 1-baner
Motorsportsanlæg i Canada
Etableret i 1978
Montreal
Lehmrade

Lehmrade er en kommune i det nordlige Tyskland, beliggende i Amt Breitenfelde under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Lehmrade ligger ca. 5 km sydøst for Mölln, øst for Drüsensee og Oldenburger See ved Landesstraße 287 i Naturpark Lauenburgische Seen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Safety car

Safety car (kendt som pace car i USA) er i motorsport en bil, der kommer på banen under racerløb, hvis der er behov for at de konkurrerende biler skal sænke hastigheden, ved blandt andet ulykker eller andet der obstruere sikkerheden på banen.

Funktion 
Safety car bliver sendt ud på banen, når der indtræffer en situation, som indebærer at løbet ikke kan fortsætte på normalt vis under trygge forhold. Banemarshalls vil også vifte med gule flag, og vise skilte med bogstaverne «SC».
I Formel 1 er safety car udstyret med gule og grønne lys. De grønne lys signalere at køren lige bagved kan passere. Når den førende kører er bagved safety car, ændres lysene til gult. Safety car køres af en professionel racerkører, og må holde en jævn høj hastighed, så dækkene på racerbilerne holdes på en rigtig temperatur, og samtidig undgå at bilenes motorer overophedes.

Eksterne henvisninger 

 The Safety Car and its Driver på formula1.com
 The art and science of race car/pace car 'interaction' på nascar.com

Motorsport
Piast Gliwice

Piast Gliwice er en polsk fodboldklub.

Grundlagt i 1946, har klubben sin base i Gliwice (hovedstaden i Voivodskabet Schlesien) og spiller på Stadion Miejski.

Titler 
 Polsk Liga
 Vinder (1): 2018/19
 Sølv (1): 2015/16
 Bronze (1): 2019/20

 Division 1
 Vinder (1): 2011/12

Cup-turneringer
 Pokalturneringen
 Vinder (0)
 finalist (2): 1977/78, 1982/83

UEFA 
Piasts målscore er altid først.

Kendte spillere 

  Henryk Bałuszyński
  Adam Banaś
  Lucjan Brychczy
  Andrzej Buncol
  Kamil Glik
  Rubén Jurado
  Grzegorz Kasprzik
  Jarosław Kaszowski
  Włodzimierz Lubański
  Carles Martínez
  Joachim Marx
  Horst Mnich
  Piotr Petasz
  Franciszek Smuda
  Adrian Sikora
  Kamil Wilczek

Danske spillere 
  Mikkel Kirkeskov

Noter

Eksterne henvisninger 

 Klubbens officielle hjemmeside
 Piast Fanklub
 Piast på 90minut.pl

Fodboldklubber fra Polen
Etableret i 1946
Gliwice
Mikkel Ankjær Nielsen

Mikkel Ankjær Nielsen er en dansk ishockeyspiller. Han er født og opvokset i Odense, Danmark. 
Han har af flere omgange været udtaget til ungdomslandshold, og har derved deltaget i et enkelt U-20 VM tilbage i 2015. Her avancerede man fra B gruppen, og spillede den næste årgang til A-VM i Toronto året efter.
Mikkel fik allerede debut i den bedste danske række som 16 årlig, og fik i 2014 sin første professionelle kontrakt. Han har nu flere sæsoner bag sig i den bedste danske ishockeyrække, her med et fornuftigt pointsnit. 
Derudover har han haft 2 afstikkere til middelmådige svenske ligaer. En enkelt gang uden succes, samt en gang hvor en ellers fin sæsonindledning blev spoleret af skader.

Eksterne henvisninger 

Ishockeyspillere fra Danmark
Franz Fischer

Franz Fischer kan henvise til flere personer:

 Franz Fischer (fotograf) - en tysk censor i Danmark under Besættelsen
 Franz Fischer (kemiker) - en tysk kemiker
Claude Reignier Conder

Claude Reignier Conder (29. december 1848, Cheltenham – 16. februar 1910, Cheltenham) var en britisk soldat, opdagelsesrejsende og antikvar. Han var tipoldebarn af Louis-François Roubiliac.

Conder fik sin uddannelse på University College London og Royal Military Academy, Woolwich. Han blev løjtnant i ingeniørtropperne i 1870. Han foretog opmålingsarbejder i Palæstina i 1872–1874, sammen med løjtnant Kitchener, den senere Lord Kitchener, som han havde lært at kende i skolen, og var udlånt til Palestine Exploration Fund fra 1875 til 1878 og igen i 1881 og 1882, hvor han blev forfremmet til kaptajn. Han tog sin afsked fra hæren i 1904 med rang af oberst.

Conder sluttede sig til ekspeditionen til Egypten i 1882 under Sir Garnet Wolseley, for at nedkæmpe Urabi opstanden. Han blev udpeget til vice assisterende adjutant og generalkvartermester i efterretningsafdelingens stab. I Egypten viste hans flydende beherskelse af arabisk og viden om østlige folkeslag sig at være yderst nyttigt. Han deltog i kampen ved Kassassin, slaget ved Tel el-Kebir og fremrykningen til Cairo, men da blev han ramt af tyfus og hjemsendt som invalid. For sin indsats modtog han krigsmedaljen med spænde for Tel el-Kebir, Khedivens bronze stjerne og Medjidieordenen af fjerde klasse.

Conder blev først foreslået som kandidat til at være Jack the Ripper-morderen af forfatteren Tom Slemen.

Udgivelser 
 1878: Tent Work in Palestine 
 1880: Memoires: The Survey of Western and Eastern Palestine 
 1886: Syrian Stone Law
 1887: Altaic Hieroglyphs and Hittite Inscriptions 
 1893: The Tell Amarna Tablets
 1902: The First Bible
 1909: The City of Jerusalem

Frit tilgængelige værker 
 Conder, Claude Reignier (1879) Tent Work in Palestine, vol 1
 Conder, Claude Reignier (1879) Tent Work in Palestine, vol 2
 Conder, Claude Reignier and H.H. Kitchener (1881): The Survey of Western Palestine: memoirs of the topography, orography, hydrography, and archaeology. London:Committee of the Palestine Exploration Fund. vol 1 Hele teksten på archive.org, kan downloade PDF.
 Conder, Claude Reignier and H.H. Kitchener (1881): The Survey of Western Palestine: memoirs of the topography, orography, hydrography, and archaeology. London:Committee of the Palestine Exploration Fund. vol 2 Hele teksten på archive.org, kan downloade PDF.
 Conder, Claude Reignier and H.H. Kitchener (1881): The Survey of Western Palestine: memoirs of the topography, orography, hydrography, and archaeology. London:Committee of the Palestine Exploration Fund. vol 3 Hele teksten på archive.org, kan downloade PDF.

Henvisninger

Eksterne kilder 

 
 
 Claude Conder på Internet Archive
 Profil på PEF website

Opdagelsesrejsende fra Storbritannien
Militærfolk fra Storbritannien
Polykarp

Polykárp (græsk: Πολύκαρπος, Polycarpus, 69-155) var en biskop i Smyrna i det 2. århundrede. Han døde som martyr. 

Om hans liv får vi enkelte værdifulde efterretninger hos Irenæus, som i sin ungdom selv havde set og hørt ham; i et brev til vennen Florinus (Euseb, H. E. V, 20, 6) mindes Irenæus således, at Polykárp talte om sit personlige samkvem med Johannes (apostelen eller "Presbyteren") og andre, som havde set Herren, hvoraf det altså fremgår, at han havde oplevet slutningen af aposteltiden; i et andet brev til biskop Victor (Euseb, H. E. V 24, 16 f.) fortæller han, at Polykárp kom til Rom og forhandlede med biskop Anicet om hvilken dag, påskefesten rettelig skulle fejres; vel kunne de ikke enes derom, men de bevarede alligevel det kristne fællesskab, og Polykarp uddelte nadveren i den romerske menighed. Anicet var biskop ca. 154—66, og Polykárps besøg har rimeligvis fundet sted i begyndelsen af hans bispetid, år 154; thi efter sin tilbagekomst led Polykárp martyrdøden, og derom har vi en beretning, som menigheden i Smyrna sendte til menigheden i Filomelion, hvori der også forekommer en datering af martyriet; tidligere beregnede man denne til 23. februar 166, men nyere undersøgelser har godtgjort, at den snarere skal sættes til 23. februar 155 eller 22. februar 156. I øvrigt er dette skrift ("Polykárp’s Martyrium") interessant derved, at det lægger skylden for forfølgelsen på jøderne, der skal have ophidset hedningerne til at skride ind; det skildrer Polykárps værdige holdning over for de romerske øvrighedspersoner og refererer blandt andet hans berømte ord om, at han ikke ville bespotte den Herre, som han havde tjent i 86 år, og som aldrig havde gjort ham noget ondt; og vi ser også deraf, hvorledes selve henrettelsen fremkaldte ekstatiske oplevelser hos de kristne tilskuere og skabte en begyndende relikviedyrkelse. Af Polykárp har vi bevaret et brev til menigheden i Filippi, og et af Ignatiusbrevene er rettet til ham; i nutiden kan disse dokumenters ægthed betragtes som fastslået.

Eksterne henvisninger 
 "Polykárp (Salmonsens Konversationsleksikon, 2. udgave, bind XIX, s. 378)

Kristendom
Schiedel Skorstene A/S

Schiedel Skorstene A/S er en producent af skorstens- og ventilationssystemer med et hovedkvarter i Vienna, Østrig. Schiedel tilbyder keramiske skorstene, stål skorstene, pejse samt ventilationssystemer.  

Virksomheden har 26 fabrikker (7 centrale fabrikker og 19 lokale fabrikker) i 26 lande, og omtrent 1,500 medarbejdere på verdensplan.
[citation needed]

Historien 
Schiedel Skorstene var oprindeligt en dansk virksomhed ved navn Isokern. Virksomheden blev skabt i 1950 af Reinholdt Christensen, men blev sidenhen opkøbt af den tyske virksomhed Schiedel. Det skete i 2001, og indtil da havde Isokern selv produceret delene til skorstenene.

Schiedel Skorstene hører under den franske milliardkoncern Monier (tidligere kendt som Lafarge Roofing), der producere byggematerialer til skråtage samt til tage, skorstene og ventilationssystemer, med arbejdsområder i 42 lande fordelt på 4 kontinenter. Efter Schiedel udvidede til Nord Amerika havde virksomheden i 2009 en samlet omsætning på ca. 200 millioner Euro.

Produkter 
Schiedel Skorstene producere keramiske og stålskorstene til industrien samt systemer, der er mere velegnede til beboelse. Specielt de senere år har der været et fokus på at kunne tilbyde løsninger til individuelle klimaer. På denne måde er det blevet muligt at udvide sig geografisk, og klare flere udfordringer i forhold til varme, kulde og andre faktorer, der kan skabe problemer for skorstenssystemer. 

Hovedprodukterne er:
 keramiske skorstenssystemer: de keramiske skorstens systemer består af en indre keramisk foring, insulation og en stenblok omkring dem.
 stålskorstens systemer: Stålskorstens systemer til både indendørs og udendørs brug. Produkterne strækker fra enkelt-væggede, dobbelt-væggede og flexible systemer.
 ventilationssystemer: mekaniske og naturlige systemer.
 Pejse: åbne pejse og pejse indsats.

Externe links 
 http://www.schiedel.dk/
 http://www.monier.dk/

References 
 Schiedel fakta og tal

Virksomheder i Wien
Slagstift

En slagstift er en del af fyring mekanismen, der anvendes i et skydevåben eller eksplosiv anordninger, som f.eks en M14 landmine eller bombe. En slagstift kan have mange former, selvom de typer der anvendes i tændingsmekanismer til engangsbrug enheder (såsom landminer, artilleri-granater, klyngeammunition og granater mv) har generelt et spidst punkt.

Billeder 

Våben
Balkananemone

Balkan-Anemone (Anemone blanda) er en art i anemone-slægten, som er hjemmehørende i det sydøstlige Europa, Tyrkiet, Libanon og Syrien. Det er en urteagtig staude, det vokser til omkring 15 cm høj og bred. Den er oftest anvendt som haveplante på grund af dens marguerit-lignende blomster, der springer ud i det tidlige forår, en tid, hvor lidt andet er i blomstring. 

Blomsterne er en intens nuance af lilla-blå, men fremavlede sorter kan fås i nuancer af pink og hvid. Den vokser i al form for veldrænet jord, der tørrer ud om sommeren; hvilket gør at de ofte bruges til bunddække til løvfældende træer, som giver de nødvendige betingelser. De er forholdsvis hurtige til, at kolonisere nye områder med de optimale leveforhold. De mørkegrønne blade dør i løbet af sommeren. 

Dens latinske botaniske navn blanda betyder "mild" eller "charmerene".

Referencer

Anemone
Fransk anemone

Fransk Anemone (Anemone coronaria) er en art af blomstrende planter i anemone-slægten, som er udbredt i de fleste lande langs Middelhavet, både i Sydeuropa og lande i Mellemøsten såsom Syrien og Israel.

Den franske anemone er en urteagtig staude, som typisk vokser til en højde på 20-40 cm høj. Dens blomster sidder enkeltvis på en høj stilk med en krans af små blade lige under blomsten. Blomsterne er 3-8 cm i diameter, med 5-8 kronblade, som kan være alt fra rød, hvid eller blå. 

De er bredt anvendt som have-planter på grund af deres dekorative blomster. Mange forskellige sorter af franske anemoner er blevet fremavlet, blandt andet 'De Caen', som er en fremavlet sort med flerefarvede kronblade og 'St Brigid' som er franske anemoner med flere lag af kronblade.

Galleri

Referencer

Anemone
Suzuka-banen

Suzuka-banen (engelsk: Suzuka Circuit) er et motorsportsanlæg, beliggende ved byen Suzuka i præfekturet Mie, Japan. Banen bliver drevet af Mobilityland, et datterselskab til Honda Motor Company. Siden 1987, med undtagelse af to år, er det japanske Formel 1 Grand Prix blevet kørt her.

Historie 
Banen blev designet af hollænderen John Hugenholtz, og den blev indviet i 1962, som en testbane for Honda Motor Company, der også har ejet anlægget siden. Suzuka er en af få racerbaner i verden, som er formet som et 8-tal. Den originale bane var 6,004 kilometer lang, og siden 1983 er der er fire gange sket ændringer på layoutet. Det nuværende layout fra 2003 har en længde på 5,807 km. Der er plads til 155.000 tilskuere rundt om banen.

I 1987 blev der første gang kørt Formel 1 på Suzuka. Siden har banen årligt lagt asfalt til den japanske grand prix, med undtagelse af 2007 og 2008, hvor løbet blev afviklet på den Toyota-ejede Fuji Speedway. Efter en større renovering, genåbnede Suzuka-banen den 12. april 2009. Samtidig havde banen lavet et aftale med Formel 1-chefen Bernie Ecclestone, om at der skulle køres Formel 1 til og med 2011-sæsonen.

Suzuka afholder også andre motorsportbegivenheder som endurance-løbet Suzuka 1000 km.

Vindere af Formel 1 på Suzuka

Referencer

Eksterne henvisninger 

 Suzuka Circuits officielle hjemmeside

Formel 1-baner
Motorsportsanlæg i Japan
Etableret i 1962
Honda
Consignor

Consignor, tidligere kendt som EDI-Soft, er en norsk ejet koncern, der udvikler og sælger computerprogrammer til transportadministration (TA) og elektronisk dataudveksling (EDI). Det vil sige, at Consignor sælger software til virksomheder, der sender pakker og gods. Softwaren hedder, ligesom virksomheden selv, Consignor og er et såkaldt multi-carrier parcel management system, med andre ord, en platform som gør det muligt at sende pakker og gods med mange forskellige transportører i ét system. Consignor har et af de største tranportørbiblioteker i branchen.

Selskabet blev grundlagt af Peter Tang Thomsen i 1997 med en idé om at udvikle og markedsføre transportrelaterede EDI-løsninger, som var bedre, hurtigere og mere fleksible end dem, som allerede fandtes på markedet. Datidens softwareløsninger var som oftest udviklet af transportørerne selv, og det var vanskeligt at navigere mellem systemerne, hvis man brugte flere forskellige transportører.

Den dagligt drift sker gennem de nationale datterselskaber i Norge, Sverige, Finland, Rumænien, Danmark, Storbritannien og Kina. Datterselskabet i Rumænien arbejder kun med produktudvikling og programmering.

Selskabets første generation TA-software hed Winedi, som i 2008 blev overtaget af den nye generation af TA-software med navnet Consignor.

Virksomheden skiftede per 1/1/2016 navn fra EDI-Soft til Consignor.

Eksterne henvisninger 
 Dansk hjemmeside

Servicevirksomheder fra Norge
Softwarevirksomheder fra Norge
Singapore Flyer

Singapore Flyer er et 165 meter højt pariserhjul, beliggende ved Marina Bay i Singapore. Fra åbningen i 2008 til marts 2014 var det verdens højeste pariserhjul.

Historie 
Første spadestik til Singapore Flyer blev taget 27. september  2005, og 1. marts 2008 blev hjulet åbnet for offentligheden. Forinden havde der fra 11. februar og to dage frem været specialture, hvor folk havde betalt op til 8.888 singaporeanske dollar (ca. 30.000 kr.) for én tur.

Det afløste det 160 meter høje Star of Nanchang i Nanchang, som verdens højeste pariserhjul. Singapore Flyer har en diameter på 150 meter, og 28 glaskupler med plads til 28 personer i hver. En tur tager 30 minutter. 

Start- og målområdet på racerbanen Marina Bay Street Circuit er beliggende som nærmeste nabo til hjulet. 

31. marts 2014 mistede Singapore Flyer titlen som verdens højeste, da High Roller åbnede på The Strip i Las Vegas.

Referencer

Eksterne henvisninger 

Singapore Flyers officielle hjemmeside 
 Interaktiv 360° VR af Singapore Flyer

Flyer
Etableret i 2008
Pariserhjul
Arne Henriksen

Arne Henriksen (født 26. februar 1944 i Søndre Land) er en norsk arkitekt, der har arbejdet indenfor postmodernismen og som er særlig kendt for sit arbejde med bygninger til jernbaner og forstadsbaner.

Henriksen voksede op i Bærum og blev udlært fra Norges tekniske høgskole (NTH) i Trondheim i 1971. Han blev ansat ved NSB Arkitektkontor i 1975 og arbejdede der frem til 1989, hvor han startede sin egen virksomhed. Fra 1989 til 1992 var han også professor i form og tegning ved Arkitekthøgskolen i Oslo.

Med sin egen virksomhed arbejdede han fra 1989 især indenfor transportsektoren, og tegnede både stationer og depoter for Oslo Sporveier og Norges Statsbaner (NSB). NSB modtog Statens byggeskikkpris som bygherre for Lillestrøm stasjon, der var tegnet af Arne Henriksen. Han tegnede desuden flere stationer på Holmenkollbanen, Røabanen og Sognsvannsbanen samt alle stationer på den opgraderede Kolsåsbanen for Sporveien T-banen. Henriksen har vundet Houens fonds diplom tre gange (1988, 1991 og 2008) samt Treprisen i 1996. Henriksen modtok Grosch-medaljen i 2014.

Udvalgte arbejder 

 Holmlia stoppested (1982) – For NSB Arkitektkontor, Houens fonds diplom i 1988.
 Remise ved Lodalen depot på Dyvekes vei 2 (1988) – For NSB Arkitektkontor, Betongelementprisen i 1989 og Houens fonds diplom i 1991.
 Frognerseteren Station (1993)
 Slependen stoppested (1993)
 Lillestrøm Station (1998)
 Norges Varemesse på Lillestrøm sammen med Erik Bystrup (2002) – Houens fonds diplom i 2008.
 Sandvika Station
 Avløs Station
 Bekkestua Station - Bærum kommunes arkitekturpris 2012

Eksterne henvisninger

Noter 

 
Arkitekter fra Norge
High Roller (pariserhjul)

High Roller er et 167,6 meter højt pariserhjul, beliggende ved The Strip i Las Vegas, Nevada. Siden åbningen i 2014 har det været verdens højeste pariserhjul, hvor det overgik Singapore Flyer med 2,6 meter.

Referencer

Eksterne henvisninger 

 High Rollers officielle hjemmeside på caesars.com 

Las Vegas
Etableret i 2014
Pariserhjul
Niendorf a. d. St.

Niendorf an der Stecknitz er en kommune i det nordlige Tyskland, beliggende i Amt Breitenfelde under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Niendorf an der Stecknitz ligger ca. 7 km sydvest for Mölln. Bundesstrasse 207 går gennem kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Schretstaken

Schretstaken er en kommune i det nordlige Tyskland, beliggende i Amt Breitenfelde under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
I kommunen, der ligger ca. 10 km sydvest for Mölln, findes landsbyerne Groß- og Klein Schretstaken.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Argumenterende teksttype

Den argumenterende teksttype benyttes til at argumentere for en sag eller emne. Man starter med en påstand, som så er bygget op med et belæg for at gøre den stærkere (Toulmins model). Denne teksttype kan ofte findes i debatter, debatindlæg og politik. Den indeholder også ofte agenskobling når man kommer med belæg som ”Han siger, så siger hun, i Politiken skriver de. ”

Referencer 

Sprogforskning
Archibald Paris (officer)

Generalmajor Sir Archibald Paris, KCB (1861–1937) var en britisk officer i Royal Marine, som havde kommandoen over Royal Naval Division under 1. Verdenskrig. Han var far til brigadegeneral Archibald Paris, som gjorde tjeneste under 2. Verdenskrig i  Malaya.

Paris havde kommandoen over flådedivisionen fra den blev samlet i Antwerpen og han bevarede den særlige identitet og karakter, som divisionen havde mens den kæmpede sammen med hæren. Den 14. oktober 1916 blev han såret i skulderen, ryggen og han mistede sit venstre ben, og måtte derfor afgive sin kommando.

Han døde den 30. oktober 1937.

For sin indsats blev Paris udnævnt til kommandør i den belgiske Leopold orden (med sværd), tildelt det belgiske krigskors og det franske Croix de Guerre.

Henvisninger

Generaler fra Storbritannien
Briter i 1. verdenskrig
Boderne

Boderne kan henvise til flere artikler:
 Boderne (Åker Sogn) - bebyggelse i Åker Sogn på Bornholm
 Boderne (Hellebæk Sogn) - bebyggelse i Hellebæk Sogn ved Helsingør
 Boderne (Næstved) - en række middelalderlige boder i Næstved